4.

Priloga III k Direktivi 91/226/EGS se spremeni: (a) točki 0.1 in 0.2 se nadomestita z naslednjim: „PODROČJE UPORABE 0.1 Vozila kategorij N in O, razen terenskih vozil, kakor je opredeljeno v Prilogi II k Direktivi 2007/46/ES, so tako zasnovana in/ali opremljena s sistemi za preprečevanje škropljenja izpod koles, da izpolnjujejo zahteve te priloge. Za vozila s podvozjem/kabino se te zahteve lahko uporabljajo samo za kolesa, ki jih pokriva kabina. Za vozila kategorij N1 in N2 z največjo tehnično dovoljeno maso, ki ne presega 7,5 tone, se na zahtevo proizvajalca lahko namesto določb te direktive uporabijo določbe Direktive 78/549/EGS (3). 0.2 Določbe iz te priloge v zvezi z napravami za preprečevanje škropljenja, kakor so opredeljene v točki 4 Priloge I, niso obvezne za vozila kategorij N, O1 in O2 z največjo tehnično dovoljeno maso, ki ne presega 7,5 tone, vozila s podvozjem/kabino, vozila brez nadgradnje ali vozila, pri katerih bi bile naprave za preprečevanje škropljenja nezdružljive z uporabo teh vozil. Če pa so naprave za preprečevanje škropljenja kljub temu vgrajene na ta vozila, morajo biti skladne z določbami te direktive. (b) točka 4 se nadomesti z naslednjim: „4. Namestitev zunanjega zaslona Razdalja ‚c‘ med tangencialno vzdolžno ravnino zunanje stene pnevmatike ne glede na izboklino pnevmatike nad naležno površino in notranjim robom zaslona ne sme biti večja od 100 mm (sliki 1a in 1b v Prilogi V).“; (c) točki 4.1 in 4.2 se črtata; (d) točka 7.1.1 se nadomesti z naslednjim: „7.1.1 Blatniki morajo pokrivati prostor neposredno nad pnevmatiko ali pnevmatikami, pred njo ali njimi in za njo ali njimi, kakor sledi: (a) pri enojnih ali večkratnih oseh mora prednji rob (C) segati tako daleč naprej, da doseže premico O–Z, pri čemer kot θ (theta) ni več kot 45° nad vodoravno ravnino. Zadnji rob (slika 2 v Prilogi V) mora segati navzdol tako, da je največ 100 mm nad vodoravno premico, ki poteka skozi središče kolesa; (b) pri večkratnih oseh se kot θ nanaša samo na sprednjo os, določba o višini zadnjega roba pa se nanaša samo na zadnjo os; (c) blatnik mora imeti zadostno skupno širino ‚q‘ (slika 1a v Prilogi V), da lahko pokrije vsaj širino pnevmatike ‚b‘ ali pri dvojnih kolesih celotno širino obeh pnevmatik ‚t‘, pri čemer je treba upoštevati največje zunanje mere pnevmatike in kolesa, kakor jih je določil proizvajalec. Vrednosti ‚b‘ in ‚t‘ se izmerita na višini pesta, pri tem pa se ne upoštevajo oznake, rebra, zaščitni obročki in podobno na stenah pnevmatike.“; (e) tTočka 7.1.3 se nadomesti z naslednjim: „7.1.3 Če so blatniki sestavljeni iz več delov, po vgradnji ne smejo imeti nobene odprtine, ki bi med vožnjo omogočala škropljenje izpod koles. Ta zahteva se šteje za izpolnjeno, če pri obremenjenem ali neobremenjenem vozilu morebiten radialni curek, ki teče od sredine kolesa navzven po celotni širini tekalne površine pnevmatike in znotraj območja, ki ga pokriva blatnik, vedno zadene ob del sistema za preprečevanje škropljenja izpod koles.“; (f) točke 7.2.1, 7.2.2 in 7.2.3 se nadomestijo z naslednjim: „7.2.1 Spodnji rob zunanjega zaslona pri enojnih oseh ne sme biti zunaj naslednjih razdalj in polmerov, izmerjenih od središča kolesa, razen na najnižjih točkah, kjer je lahko zaobljen (slika 2 v Prilogi V). Zračno vzmetenje: (a) osi s krmiljenimi ali samokrmiljenimi kolesi: od sprednjega roba (proti sprednjemu delu vozila) (vrh C) do zadnjega roba (proti zadnjemu delu vozila) (vrh A) Rv ≤ 1,5 R (b) osi z nekrmiljenimi kolesi: od sprednjega roba (vrh C) do zadnjega roba (vrh A) Rv ≤ 1,25 R Mehansko vzmetenje (a) za splošne primere } Rv ≤ 1,8 R (b) za nekrmiljena kolesa vozil z tehnično dovoljeno maso več kot 7,5 t } Rv ≤ 1,5 R kjer je R polmer pnevmatike, nameščene na vozilo, Rv pa radialna oddaljenost, na kateri je spodnji rob zunanjega zaslona. 7.2.2 Pri večkratnih oseh se zahteve iz točke 7.2.1 ne uporabljajo med navpičnimi prečnimi ravninami, ki potekajo skozi središči prve in zadnje osi, pri čemer je zunanji zaslon lahko raven, da se zagotovi neprekinjenost delovanja sistema za preprečevanje škropljenja izpod koles (slika 4 v Prilogi V). 7.2.3 Razdalja med najvišjo in najnižjo točko sistema za preprečevanje škropljenja (blatnik in zunanji zaslon), izmerjena na katerem koli preseku, pravokotnem na blatnik (glej sliki 1b in 2 v Prilogi V), mora na vseh točkah za navpično premico, ki poteka skozi središče kolesa ali središče prvega kolesa pri večkratnih oseh znašati vsaj 45 mm. Ta razdalja se lahko pred to premico postopoma zmanjšuje.“; (g) vstavita se točki 7.2.5 in 7.2.6: „7.2.5 Zahteve iz točk 7.2.3 in 7.2.4 se lokalno morda ne bodo upoštevale, če je zaslon sestavljen iz različnih elementov, ki se med seboj neodvisno premikajo. 7.2.6 Vlečna vozila za polpriklopnike s spuščenim podvozjem (opredeljena v točki 6.20 standarda ISO 612 iz leta 1978), torej tista, pri katerih je višina priklopnega sornika glede na tla enaka ali manjša od 1 100 mm, smejo biti zasnovana tako, da so izvzeta iz zahtev iz točk 7.1.1.a, 7.1.3 in 7.2.4. V zvezi s tem se lahko zgodi, da blatniki in zasloni ne pokrivajo območja neposredno nad pnevmatikami zadnjih osi, ko so ta vlečna vozila spojena s polpriklopnikom, zato da se sistem za preprečevanje škropljenja izpod koles ne uniči. Vendar pa morajo blatniki in zasloni teh vozil ustrezati zahtevam iz zgornjih točk na območjih več kot 60° od navpične premice, ki poteka skozi središče kolesa, pred pnevmatikami in za njimi. Navedena vozila morajo biti zato zasnovana tako, da izpolnjujejo zahteve iz prvega odstavka, kadar se uporabljajo brez polpriklopnika. Da bi vozila lahko izpolnjevala te zahteve, imajo lahko blatniki in zasloni na primer odstranljive dele.“; (h) točka 7.3.1 se nadomesti z naslednjim: „7.3.1 Za širino zavesice velja predpis za ‚q‘ iz točke 7.1.1(c), razen če je zavesica znotraj blatnika, pri čemer mora imeti širino vsaj enako profilu pnevmatike. Širina dela zavesice, ki je nameščen pod blatnikom, mora izpolnjevati pogoj iz tega odstavka, pri čemer je dovoljeno odstopanje 10 mm na vsaki strani.“; (i) točka 7.3.3 se nadomesti z naslednjim: „7.3.3 Spodnji rob je lahko od tal oddaljen največ 200 mm (slika 3 v Prilogi V). Ta razdalja se pri zadnji osi poveča na 300 mm, če radialna oddaljenost spodnjega roba zunanjega zaslona (Rv) ni večja od polmera pnevmatik na kolesih na navedeni osi. Največja višina spodnjega roba zavesice glede na tla se lahko poveča na 300 mm, če proizvajalec meni, da je to tehnično ustrezno glede na značilnosti vzmetenja.“; (j) v točki 7.3.5 se sklicevanje na „sliko 4b“ nadomesti s sklicevanjem na „sliko 4 v Prilogi V“; (k) točka 9.3.2.1 se nadomesti z naslednjim: „9.3.2.1 Spodnji rob naprave za preprečevanje škropljenja ne sme biti od tal oddaljen več kot 200 mm. Največja višina spodnjega roba zavesice glede na tla se lahko poveča na 300 mm, če proizvajalec meni, da je to tehnično ustrezno glede na značilnosti vzmetenja.“; (l) doda se točka 10: „10. Pri večkratnih oseh ni nujno, da sistem za preprečevanje škropljenja na osi, ki ni čisto zadnja, pokriva celotno širino tekalne površine pnevmatike, če lokalno obstaja možnost motenj med sistemom za preprečevanje škropljenja in zgradbo osi, vzmetenja ali podvozja.“; (m) Dodatek se črta; (n) dodata se dodatka 1 in 2: „ Dodatek 1 OPISNI LIST ŠT. […] V ZVEZI Z ES-HOMOLOGACIJO VOZILA GLEDE NA VGRADNJO SISTEMOV ZA PREPREČEVANJE ŠKROPLJENJA IZPOD KOLES (DIREKTIVA 91/226/EGS, KAKOR JE BILA NAZADNJE SPREMENJENA Z DIREKTIVO 2010/19/EU) (4) (Prosimo, da pojasnila k obrazcu poiščete v Prilogi I k Direktivi 2007/46/ES) Naslednje podatke, če so potrebni, je treba predložiti v trojniku skupaj s seznamom priloženih dokumentov. Vse risbe morajo biti v ustreznem merilu in dovolj podrobne ter v formatu A4 ali zložene na format A4. Če so priložene fotografije, morajo prikazovati zadostne podrobnosti. Če se sistemi, sestavni deli ali samostojne tehnične enote upravljajo elektronsko, je treba predložiti informacije o njihovem delovanju. 0. SPLOŠNO 0.1 Znamka (tovarniško ime proizvajalca): 0.2 Tip: 0.2.1 Trgovsko ime (če obstaja): 0.3 Podatki za identifikacijo tipa, če je oznaka na vozilu (b) 0.3.1 Mesto oznake: 0.4 Kategorija vozila (c): 0.5 Ime in naslov proizvajalca: 0.8 Naslov proizvodne tovarne (naslovi proizvodnih tovarn): 1. SPLOŠNI KONSTRUKCIJSKI PODATKI O VOZILU 1.1 Fotografije in/ali risbe vzorčnega vozila: 1.3 Število osi in koles: 1.3.1 Število in lega osi z dvojnimi kolesi: 1.3.2 Število in lega krmiljenih osi 2. MASE IN MERE (f) (g) (v kg in mm) (po potrebi navesti sklic na risbo) 2.1 Medosna razdalja (medosne razdalje) (pri polni obremenitvi) (g) (l): 2.6 Masa vozila, pripravljenega za vožnjo (največja in najmanjša za vsako izvedenko) Masa vozila, pripravljenega za vožnjo, z nadgradnjo in vlečno napravo, če jo je vgradil proizvajalec, pri vlečnih vozilih druge kategorije kot M1 ali masa šasije ali šasije s kabino, brez nadgradnje in/ali vlečne naprave, če proizvajalec ne montira nadgradnje in/ali vlečne naprave (vključno s tekočinami, orodjem, rezervnim kolesom, če je vgrajeno, in voznikom ter pri avtobusih tudi z enim članom posadke, če je v vozilu poseben sedež za posadko) (h) (največja in najmanjša za vsako izvedenko). 2.6.1 Porazdelitev te mase na osi in za polpriklopnik ali priklopnik s centralno osjo obremenitev na spojno točko (največja in najmanjša za vsako izvedenko): 2.8 Največja tehnično dovoljena masa obremenjenega vozila po podatkih proizvajalca (i) (3): 9. NADGRADNJA 9.20 Sistem za preprečevanje škropljenja izpod koles 9.20.0 Obstaja: da/ne/nepopoln (1) 9.20.1 Kratek opis vozila glede na sistem za preprečevanje škropljenja izpod koles in njegove sestavne dele: 9.20.2 Podrobne risbe sistema za preprečevanje škropljenja izpod koles in položaja tega sistema na vozilu, iz katerih so razvidne mere, prikazane na slikah v Prilogi V k Direktivi 91/226/EGS, in ki upoštevajo kombinacije pnevmatika/platišče, ki štrlijo najbolj navzven: 9.20.3 Številka homologacije naprave (številke homologacije naprav) za preprečevanje škropljenja, če obstaja(-jo): Datum, spis Dodatek 2 Dopolnilo K CERTIFIKATU O ES-HOMOLOGACIJI ŠT. […] V ZVEZI S HOMOLOGACIJO VOZILA V SKLADU Z DIREKTIVO 91/226/EGS, KAKOR JE BILA NAZADNJE SPREMENJENA Z DIREKTIVO 2010/19/EU 1. Dodatni podatki 1.1 Značilnosti naprav za preprečevanje škropljenja (tip, kratek opis, blagovna znamka ali trgovsko ime, številke homologacij sestavnih delov): 5. Opombe (po potrebi)